Lystrup Tennis generalforsamling 2020, 18. maj 2021.

Formandens beretning, punktform:

2020 blev et corona mærkeligt år. Også generalforsamlingen for 2020 er påvirket med 4 måneders forsinkelse.

Dog kunne 2020 starte med generalforsamling for 2019. Velbesøgt. Efterlod os med bestyrelsen Jørgen, Kirsten Balslev, Susanne, Nina og Henrik, suppleanter Morten Lind og Birthe Baktoft.

Op til nuværende generalforsamling ønskede Kirsten at udtræde efter 7 års tjeneste, ligesom Nina Have heller ikke kunnefortsætte på grund af arbejdspres.

Vi supplerede os med Peter Baktoft, der også påtog hvervet som kasserer.

Men fra marts af var al aktivitet zig zag mellem corona regler og muligheder.

Vi fik baner gjort klare i april til standerhejsning og tennissportens dag 2. maj.

Nyt koncept for vedligehold af baner, da Gustav efter mange år stoppede som banemand. Paul har herefter stået for det grove, med bistand til det løbende.

Det ydes af Jess/Steffen, Bent Rise/Holger, Gert/Egon, Ib og Dorthe Lundquist.

Det er gået godt, tak til dem. Fortsætter i år, dog med Jørgen Thule i stedet for Dorthe.

Men alt var lukket/åbnet efter corona reglerne. Heldigvis spil ude fra maj med håndsprit, handsker, afstand og alle kendte forholdsregler.

Tennissportens Dag blev dog aflyst landsdækkende. Standerhejsning blev for en snæver kreds, hyggeligt, men ingen stor fest her.

Indetræning var heller ikke muligt. Så vores trænere, Nicolas, Kaja og Torben, måtte rette sig mod udendørs muligheder, bl.a. sommerskolen i juli for de unge, og med afvikling af DGIs juniortour.

Vores mange fælles hold, i mangel af andre muligheder, har været velbesøgte med god stemning.

Andre sociale aktiviteter har været planlagte, men corona ramte. Det blev til en fredagscafé i august. Til gengæld strålende solskin, mange deltagere og fint 6 sæt bagefter.

På de besværlige vilkår vilkår synes vi dog, det var en god sæson, som vi lukkede med lille standerstrygning i oktober.

Men med 2 baner åbne i år til spil som vejret gjorde muligt til december.

Et projekt har været at få lys på bane 1 og 2. Vi har en byggeansøgning hos kommunen, og vi har tilsagn om den fornødne finansiering, dog ikke set alle kontanter endnu.

Det kan måske hjælpe til lidt medlemstilgang. Vi sluttede 2020 med 162 medlemmer mod 202 året før, så vi har plads til flere, også gerne flere unge.

En anden opmærksomhed har været haludvidelsen, som kan komme til at påvirke vores container-/flagområde. Vi følger processen aktivt, for at det kan lande tilfredsstillende for Tennis.

Vi har en fin lille indtægt fra omdelingen af LIF-Nyt. Her har Mogens Høgh i mange år været tovholder, men har ønsket af stoppe. Tak til Mogens. Det har endnu ikke været lykkedes at finde en afløser, og det giver grund til at overveje denne aktivitet.